cyanic-selkie/wikianc huggingface dataset:
जसलीन मथारू
जसलीन मथारू (जन्म, 4 अप्रैल 1990) मुंबई की एक गायिका हैं। वह 2018 में लोकप्रिय रियलिटी शो बिग बॉस पर एक प्रतियोगी थीं। यह अपने रोज बदलते प्रेम संबंधों के लिए भी जानी जाती है इनको 2 दिन में किसी से भी प्यार हो जाता है, इनके जीवन साथी हैं अभिनित गुप्ता, मयूर वर्मा, अनूप जलोटा
प्रारंभिक जीवन
जसलीन मथारू का जन्म 4 अप्रैल 1990 को मुंबई, महाराष्ट्र, भारत में एक सिख परिवार में केसर मथारू और जसप्रीत मथारू के यहाँ हुआ था। उसके पिता एक निदेशक हैं। हालांकि मथारू का जन्म मुंबई में हुआ था पर वह अपनी जड़ों को खन्ना, लुधियाना, पंजाब, भारत में देखती हैं। उनका एक भाई कमलजीत सिंह मथारू हैं जो एक अभिनेता और निर्माता है।
व्यवसाय
मथारू भरतनाट्यम, हिप-हॉप, साल्सा और बेली-डांसिंग में एक प्रशिक्षित नर्तक है।
पतझड़ी
पतझड़ी या पर्णपाती ( deciduous ) ऐसे पौधों और वृक्षों को कहा जाता है जो हर वर्ष किसी मौसम में अपने पत्ते गिरा देते हैं। उत्तर भारत में तथा समशीतोष्ण (टेम्परेट) क्षेत्रों में यह शरद ऋतु में होता है, जिस कारण उस मौसम को 'पतझड़' भी कहा जाता है। अन्य क्षेत्रों में कुछ वृक्ष अपने पत्ते गर्मी के मौसम में खो देते हैं। ये वन उन क्षेत्रों में पाए जाते हैं जहाँ वर्षा ७० सेमी से २०० सेमी तक होती है. अक्सर ये पत्ते गिरने से पहले सूखकर लाल, पीले या भूरे हो जाते हैं जो कई प्रदेशों में यह सांस्कृतिक रूप से महत्वपूर्ण है और कला व साहित्य में अक्सर दर्शाया जाता है। शहतूत, अनार, आँवला, भूर्ज, शीशम, अंजीर, कुंबी, सेब,बाँस, साल और महुआ सागौनअमलतास पतझड़ी पेड़ों के कुछ उदहारण हैं।
महोग
महोग (Mahog) भारत के हिमाचल प्रदेश राज्य के सोलन ज़िले की चैल तहसील में स्थित एक छोटा-सा गाँव है। यह विशेष रूप से अपने पॉलीघर के प्रयोग वाले पुष्पोत्पादन (विक्रय के लिए फूल उत्पादन) के लिए प्रसिद्ध है।
पतझड़ी
ऐसे अपर्णपाती वृक्ष जिनपर वर्षभर पत्ते लगे रहते हैं, सदाबहार वृक्ष कहलाते हैं।
पर्णपाती वन में सिंह,जिराफ़, बाइसन जैसे जानवर पाये जाते है।
हीलियम के समस्थानिक
हाइड्रोजन या उदजन (H) (मानक परमाणु भार: 1.00794(7) u) के तीन प्राकृतिक उपलब्ध समस्थानिक होते हैं:१H, २H, and ३H। अन्य अति-अस्थायी नाभि (४H से ७H) का निर्माण प्रयोगशालाओं में किया गया है, किंतु प्राकृतिक रूप में नहीं मिलते हैं।[1][2]
कुल्हाड़ उप जिले
कुल्हाड़ (महोबा ज़िला) बुन्देलखण्ड (उत्तर प्रदेश)
सुरभि ज्योति
सुरभि ज्योति का जालंधर के एक पंजाबी-ब्राह्मण परिवार में 29 मई 1988 को जन्म हुआ था। वह भी एक आर जे की भूमिका भी कर चुकी हैं। वह एक प्रतिभाशाली थिएटर कलाकार और बहस में तीन बार राष्ट्रीय पुरस्कार जीत चुकी हैं। पंजाबी फ़िल्मों में कई किरदार निभाने के बाद सुरभि को ज़ी टीवी पर "क़ुबूल है" धारावाहिक में ज़ोया का चरित्र निभाने के लिए चुना गया था।
द पैराडॉक्सिकल प्राइम मिनिस्टर
द पैराडॉक्सिकल प्राइम मिनिस्टर: नरेंद्र मोदी और उनका भारत भारतीय लेखक और राजनेता शशि थरूर, भारत के प्रधान मंत्री नरेंद्र मोदी के बारे में एक 2018 गैर-कथा पुस्तक है। इसे 26 अक्टूबर, 2018 को मनमोहन सिंह, पी॰ चिदंबरम और अरुण शौरी द्वारा जारी किया गया था।  पुस्तक में, थरूर नरेंद्र मोदी सरकार और उसके कई विरोधाभासों के कार्यकाल की जांच और सवाल करते हैं। उन्होंने कहा कि उनकी आलोचना उदाहरणों के साथ "तथ्यों और आंकड़ों" पर आधारित है।
थरूर ने कहा कि उन्होंने "विदेश नीति, पड़ोस के देशों के साथ भारत के संबंधों, प्राथमिकताओं, हमारे विदेश नीति आचरण की महाकाव्य प्रकृति, पाकिस्तान के साथ संबंधों के असंगत यो-योइंग" पर सवाल उठाया। पुस्तक एलेफ बुक कंपनी द्वारा प्रकाशित की गई थी।
रिसेप्शन
बिजनेस स्टैंडर्ड के साकेत सुमन ने अपनी समीक्षा में लिखा: "थरूर क्या करता है, और करने में सफल होता है, वह अपने पाठकों को दिखाता है जो मोदी ने कहा और कहा, और उन्होंने और उनकी सरकार ने अब तक उनके शासन के चार वर्षों के दौरान क्या किया।"
न्यूयॉर्क रेड बुल्स
न्यूयॉर्क रेड बुल्स, एक प्रसिद्ध फुटबॉल टीम है, जो न्यू जर्सी में आधारित है। वे मेजर लीग सॉकर में खेलते हैं। इनका घरेलू स्टेडियम रेड बुल एरिना है।
राष्ट्रीय राजमार्ग ३१६ए (भारत)
राष्ट्रीय राजमार्ग ३१६ए (National Highway 316A) भारत का एक राष्ट्रीय राजमार्ग है। यह ओड़िशा में कोणार्क से पश्चिम बंगाल में दीघा तक जाता है। यह राष्ट्रीय राजमार्ग १६ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं:
ब्लैकबेरी लिमिटेड
ब्लैकबेरी लिमिटेड, जिसे पहले रिसर्च इन मोशन लिमिटेड (अंग्रेजी: Research In Motion Limited - RIM) के नाम से जाना जाता था  कनाडा की एक दूरसंचार और बेतार फोन उपकरणों की कंपनी है जोकि सबसे अच्छे स्मार्टफोन और टेबलेट्स के लिए ब्लैकबेरी ब्रांड के विकासकर्ता के रूप में आम जनता और औद्योगिक अनुप्रयोगों और बेतार उपकरणों के प्रबंधन के लिए सुरक्षित और उच्च विश्वसनीयता वाले सॉफ्टवेयर प्रदान करने के लिये भी दुनिया भर में प्रसिद्ध है।ब्लैकबेरी के सॉफ्टवेयर और हार्डवेयर उत्पाद विभिन्न सरकारों की संस्थाओं द्वारा, कार निर्माताओं और औद्योगिक संयंत्रों द्वारा दुनिया भर में इस्तेमाल किए जा रहे हैं। इनमे से अधिकतर गतिविधियाँ लोगो द्वारा अनदेखी की जा रही है। कंपनी का मुख्यालय वाटरलू, ओंटारियो, कनाडा में है। यह सन् 1984 में माइक लाज़रिदिस और डगलस फ्रेगिन द्वारा स्थापित की गई थी।
कैरीबा झील
कैरीबा झील आयतन के हिसाब से विश्व की सबसे बड़ी मानव निर्मित झील (जलाशय) है।
धीरकोट
धीरकोट (अंग्रेज़ी: Dhirkot, उर्दु: دهیرکوٹ) पाक-अधिकृत कश्मीर के बाग़ ज़िले में एक शहर है। यह ५,४९९ फ़ुट (१,६७६ मीटर) की ऊँचाई पर रमणीय पहाड़ीयों में बसा हुआ है और एक पर्यटन आकर्षण है। यह स्थानीय सेब और ख़ुबानी की पैदावार के लिए प्रसिद्ध है। धीरकोट पाकिस्तान और कश्मीर की सीमा पर स्थित है और सरहद के पार धीरकोट से २५ किमी की दूरी पर पाकिस्तानी पंजाब का कोहाला शहर है।
अमोघ मिसाइल
अमोघा-1 (Amogha-1) दूसरी पीढ़ी की टैंक रोधी गाइडेड मिसाइल है। जो 2.8 किमी तक की सीमा में बिंदु पिन सटीकता से वार कर सकती है। यह हैदराबाद में भारत डायनेमिक्स लिमिटेड द्वारा विकासाधीन है। यह भारत डायनेमिक्स लिमिटेड कंपनी द्वारा निर्मित व परीक्षित पहली मिसाइल होगी।
सबाथू
सबाथू (Sabathu) या सुबाथू (Subathu) भारत के हिमाचल प्रदेश राज्य के सोलन ज़िले में स्थित एक छावनी नगर है।
खुईरटा
खुईरटा या खुईरेटा (अंग्रेज़ी: Khuiratta, उर्दु: کھوئی رٹہ) पाक-अधिकृत कश्मीर के कोटली ज़िले में एक शहर है। यहाँ प्रसिद्ध क़िला कर्जई (Karjai, کرجائ) है, जो मुग़ल साम्राज्य के दौर में बना था और खुईरटा से कुछ दूरी पर देवीगढ़ नामक स्थान पर खड़ा है। नियंत्रण रेखा से केवल ८ किमी की दूरी पर स्थित यह नगर अपने बैसाखी मेले और "दरबार माई तोती साहिबा" नामक दरगाह के लिये जाना जाता है।
अविस बाँध
अविस बाँध नामीबिया में विंडहॉक शहर के बाहर स्थित है। यहाँ पक्षियों की 170 प्रजातियां मिलती है।
सवाकोपपोर्ट बाँध
सवाकोपपोर्ट बाँध अफ्रीका के नामीबिया में स्वकोप नदी पर बनाया गया है। यह 1978 में बनाया गया था। इसका पानी खदानों को भेजा जाता है।
हरिषेण
हरिषेण चौथी शताब्दी के संस्कृत कवि और मन्त्री थे। वे समुद्रगुप्त की राजसभा के एक महत्वपूर्ण सभासद थे। ३४५ ई में रचित उनकी सर्वाधिक प्रसिद्ध कृति प्रयाग प्रशस्ति है जिसमें समुद्रगुप्त की वीरता का वर्णन है। यह एक महान कवि थे |
बोका बाँध
बोका बाँध अफ्रीका के बोत्सवाना में स्थित 14 मीटर ऊँचा बाँध है। इसका प्रयोग नगरों में पानी की सप्लाई के लिए किया जाता है।
प्रह्लादचरितम्
प्रह्लादचरितम् एक संस्कृत चम्पूकाव्य है जिसके रचयिता कोचीन के भूतपूर्व महाराजा एवं संस्कृत विद्वान दर्शनकलानिधि राम वर्मा परीक्षित तम्पूरन हैं। इसमें प्रह्लाद की कथा है।
रुआकाना बाँध
रुआकाना बाँध अफ्रीका के नामीबिया में कुनेने नदी पर बनाया गया है। यह हाइड्रोपावर बाँध है।
थुने बाँध
यह बाँध अफ्रीका के बोत्सवाना के थुने नदी पर बना है। यह बाँध निर्माणाधीन है। इसकी लम्बाई 1.7 किमी और ऊँचाई 36.6 मीटर होगी। इसका पानी गाँव गाँव में सप्लाई किया जायेगा।
इकोले पॉलीटेक्निक फेडरल डी लॉज़ेन
इकोले पॉलीटेक्निक फेडरल डी लॉज़ेन (स्विस फेडरल तकनीकी संस्थान, लाजेन ; फ्रेंच : The École polytechnique fédérale de Lausanne (EPFL)) स्विटजरलैण्ड के लॉज़ेन (Lausanne नगर में स्थित एक अनुसंधान विश्वविद्यालय है। इसकी विशेषज्ञता भौतिक विज्ञानों तथा इंजीनियरी के क्षेत्र में है।
विश्व के अग्रगण्य विश्वविद्यालयों में इस संस्थान की गणना होती है। क्यू एस विश्वविद्यालय रैंकिंग के अनुसार सभी विश्वविद्यालयों में इसका स्थान 14वाँ है जबकि केवल इंजीनियरी विश्वविद्यालयों में इसका स्थान 17वाँ है।
करणपद्धति
करणपद्धति (शाब्दिक अर्थ : 'करने का तरीका') संस्कृत में रचित एक ज्योतिष तथा गणित का ग्रन्थ है। इसकी रचनाकार केरलीय गणित सम्प्रदाय के ज्योतिषी-गणितज्ञ पुदुमन सोम्याजिन् हैं। इस ग्रन्थ की रचना का समय अभी भी अनिश्चित बना हुआ है। यह गन्थ संस्कृत श्लोकों के रूप में रचित है। इसमें दस अध्याय हैं। इस ग्रन्थ के छठे अध्याय में गणितीय नियतांक पाई (π) तथा त्रिकोणमितीय फलनों ज्या, कोज्या तथा व्युस्पर्शज्या (inverse tangent) का श्रेणी के रूप में प्रसार दिया हुआ है।
अनन्त श्रेणीयाँ
करणपद्धति का ६ठा अध्याय गणितीय दृष्टि से अत्यन्त महत्वपूर्ण है। इस अध्याय में π के लिए अनन्त श्रेणी दी गयी है। त्रिकोणमितीय फलनों के लिए भी अनन्त श्रेणियाँ दी गयीं है। ये श्रेणियाँ तन्त्रसंग्रह में भी दी गयीं हैं और युक्तिभाषा में इनकी उपपत्ति भी दी गयी है।
π के लिए श्रेणी
श्रेणी-१
पहली श्रेणी निम्नलिखित श्लोक में वर्णित है-
श्रेणी-२
एक अन्य श्रेणी इस श्लोक में वर्णित है-
इसको गणित की भाषा में इस प्रकार लिख सकते हैं-
श्रेणी-३
निम्नलिखित श्लोक में π के लिए एक तीसरी श्रेणी वर्णित है-
इसका गणितीय रूप यह होगा-
त्रिकोणमितीय फलनों के लिए अनन्त श्रेणियाँ
निम्नलिखित श्लोक में ज्या (Sine) और कोज्या (cosine) फलनों का अनन्त श्रेणी प्रसार दिया गया है।
और अन्ततः, निम्नलिखित श्लोक इन्वर्स टैन्जेन्ट का अननत श्रेणी प्रसार प्रदान करता है-
इसका गणितीय रूप से लेखन इस प्रकार कर सकते हैं-
राष्ट्रीय राजमार्ग ३१७ (भारत)
राष्ट्रीय राजमार्ग ३१७ (National Highway 317) भारत का एक राष्ट्रीय राजमार्ग है। यह पश्चिम बंगाल में बीरपाड़ा से सालसाबाड़ी तक जाता है। यह राष्ट्रीय राजमार्ग १७ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: बीरपाड़ा, मादारीहाट, हासिमारा, राजाभातखावा, सालसाबाड़ी।
हेमचन्द्राचार्य उत्तर गुजरात विश्वविद्यालय
हेमचन्द्राचार्य उत्तर गुजरात विश्वविद्यालय (HNGU) भारत के गुजरात राज्य के पाटण में स्थित एक सार्वजनिक विश्वविद्यालय है। इस विश्वविद्यालय का भौगोलिक कार्यक्षेत्र चार जिलों तक प्रसृत है-मेहसाना, पाटण, बनासकाण्ठा और साबरकाण्ठा। इसकी स्थापना १९८६ में हुई थी।
शेखर दत्त
शेखर दत्त भारत के छत्तीसगढ़ राज्य के राज्यपाल रहे। इसके पहले वह भारतीय प्रशासनिक सेवा के अधिकारी के रूप में भारत सरकार के रक्षा मंत्रालय में सचिव के पद से सेवानिवृत्त हुए।
जीवन-वृत्त
दत्त भारतीय प्रशासनिक सेवा की १९६९ बैच के मध्य प्रदेश कैडर के अफसर है। वह भारतीय थलसेना में शॉर्ट सर्विस कमीशन अधिकारी रहे एवं १९७१ के भारत-पाक युद्ध में शौर्य के लिए उन्हें सेना पदक से भी नवाजा गया। दत्त मध्य प्रदेश सरकार के आदिम जाति और अनुसूचित जाति कल्याण, स्कूल शिक्षा, खेल एवं युवा कल्याण विभागों में प्रमुख सचिव रहने के साथ ही विभिन्न पदों पर अपनी सेवाएँ दे चुके हैं। उन्हें भारत सरकार के स्वास्थ्य एवं परिवार कल्याण मंत्रालय में आयुर्वेद, योग व प्राकृतिक चिकित्सा, यूनानी, सिद्ध एवं होम्योपैथी (आयुष) विभाग का सचिव नियुक्त किया गया था।
भारतीय खेल प्राधिकरण के महानिदेशक के रूप में दत्त ने २००३ नवम्बर में हैदराबाद, भारत में आयोजित हुए प्रथम एफ्रो-एशियाई खेलों की मेजबानी में भूमिका निभाई। बाद में वह रक्षा उत्पादन विभाग में संयुक्त सचिव बने एवं अंततः सन् २००५ में भारत के रक्षा सचिव का पदभार ग्रहण किया। जुलाई २००७ में शेखर दत्त सेवानिवृत्त हुए। इसके तुरंत पहले उन्हें दो वर्ष के लिए राष्ट्रीय सुरक्षा उप-सलाहकार का कार्यकाल मिला।
निम्बो का नाथ महादेव मंदिर
निम्बो का नाथ महादेव मन्दिर (अंग्रेजी :Nimbo Ka Nath Mahadev Temple) एक भगवान शिव का हिन्दू मन्दिर है जो राजस्थान भारत के पाली ज़िले में फालना और सांडेराव के मध्य स्थित है। पौराणिक कथाओं के अनुसार यहां पर वनवास के दौरान पांडव रुके थे तथा कुंती ने यहां पर भगवान शिवजी की पूजा भी की थी।
तरंग समीकरण
तरंग समीकरण (wave equation), द्वितीय ऑर्डर का एक महत्वपूर्ण रैखिक आंशिक अवकल समीकरण है। इसका उपयोग तरंगों के वर्णन के लिए किया जाता है, चाहे वे क्लासिकल भौतिकी में आने वाली तरंगे हों (जैसे जल तरंग, ध्वनि तरंग, भूकम्पीय तरंग आदि) या प्रकाश तरंगें (विद्युतचुम्बकीय तरंग)। अतः श्रव्यिकी (acoustics), विद्युतचुम्बकत्व और तरल गतिकी आदि क्षेत्रों में तरंग समीकरण की चर्चा होती है।
राजभवन (असम)
राजभवन गुवाहाटी भारत के असम राज्य के राज्यपाल का आधिकारिक आवास है। यह राज्य की राजधानी गुवाहाटी में स्थित है। असम के वर्तमान राज्यपाल [[श्री (गुलाब चंद कटारिया) हैं।
इतिहास
अविभाजित असम का राजभवन जो शिलॉंग में स्थित है लगभग एक सदी पूर्व निर्मित किया गया था। यह भारत के सबसे उत्कृष्ट राजभवनों में से एक था।
लेकिन १९७२ में असम के विभाजन के पश्चात मेघालय एक अलग राज्य बनाया गया और शिलॉंग को नए राज्य की राजधानी बनाया गया। इस कारण असम के लिए उसकी राजधानी गुवाहाटी में एक नए राजभवन निर्माण की आवश्यकता थी। नए राज्य मेघालय के अस्तित्व में आने के एक दशक तक असम और मेघालय का एक ही राज्यपाल होता था जो शिलॉंग में आवासित था। गुवाहाटी सर्किट हाउस के कुछ कमरों को समान राज्यपाल के असम दौरे पर आने के दौरान ठहरने के लिए स्थाई रूप से आरक्षित किया गया था। लेकिन इस व्यवस्था को सन्तोषजनक नहीं माना गया और यह निर्णय लिया गया कि असम के राज्यपाल के लिए एक नया राजभवन गुवाहाटी में निर्मित किया जाएगा । लागत कम करने के लिए एक सादगीपूर्ण राजभवन १९८० में निर्मित किया गया । पर चूँकि दोनों राज्यों का राज्यपाल अभी भी एक ही था और जो अधिकतर शिलॉंग में आवासित था इसलिए नए राजभवन का उपयोग गवर्नर कैम्प के रूप में अधिक होता था। वर्ष १९८९ से असम का अपना अलग राज्यपाल होना आरम्भ हुआ। गुवाहाटी में राजभवन निर्मित करने के पीछे कारण था खारगुली से ब्रह्मपुत्र नदी का सुरम्य दृश्य और पहले से ही बने हुए राजभवन को विकसित करने में लगने वाला कम खर्च । असम का स्थाई राजभवन अपने वर्तमन स्थल पर तब अस्तित्व में आया।
अंतर्राष्ट्रीय सौर गठबंधन
अन्तरराष्ट्रीय सौर गठबन्धन  (International Solar Alliance ;  इण्टरनेशनल सोलर अलायंस ) (पुराना नाम : अन्तरराष्ट्रीय सौर प्रौद्योगिकी एवं अनुप्रयोग अभिकरण , International Agency for Solar Technologies and Applications ;  इण्टरनेशनल अजेंसी फ़ॉर सोलर टेक्नोलॉजीज़ एण्ड एप्लिकेशंस  , INSTA ) सौर ऊर्जा पर आधारित 121 देशों का एक सहयोग संगठन है। जिसका शुभारम्भ भारत व फ़्रांस द्वारा 30 नवम्बर 2015 को पैरिस में किया गया। यह भारत के प्रधानमन्त्री श्री नरेन्द्र मोदी जी द्वारा की गयी पहल का परिणाम है। जिसकी घोषणा उन्होंने सर्वप्रथम लन्दन के वेम्बली स्टेडियम में अपने उद्बोधन के दौरान की थी।
यह संगठन कर्क व मकर रेखा के बीच स्थित राष्ट्रों को एक मंच पर लाएगा। ऐसे राष्ट्रों में धूप की उपलब्धता बहुलता में है। इस संगठन में ये सभी देश सौर ऊर्जा के क्षेत्र में मिलकर काम करेंगे। इस प्रयास को वैश्विक स्तर पर ऊर्जा परिदृश्य में एक बड़े बदलाव के रूप में देखा जा रहा है।
मुख्यालय
इस संगठन का अन्तरिम सचिवालय राष्ट्रीय सौर उर्जा संस्थान, ग्वालपहाड़ी, गुरुग्राम जनपद में बनाया गया है। इसका उद्घाटन 25 जनवरी 2016 को हुआ था। मुख्यालय के निर्माण हेतु भारत सरकार ने राष्ट्रीय सौर उर्जा संस्थान कैम्पस के भीतर पाँच एकड़ जमीन आवण्टित की है।
25 जनवरी 2016 को भारत के प्रधानमन्त्री श्री नरेन्‍द्र मोदी और फ़्रांस के राष्ट्रपति श्री फ्रांस्वा ओलान्द ने संयुक्त रूप से अन्तरराष्ट्रीय सौर गठबन्धन मुख्यालय की आधारशिला रखी।
प्रगति
2016 के मरक्केश जलवायु सम्मेलन में 15 नवम्बर 2016 को इस सन्धि का आधिकारिक प्रारूप प्रस्तुत किया गया और पहले दिन 15 देशों ने इस पर हस्ताक्षर किये। ये देश थे- बांग्लादेश, ब्राज़ील, बुर्कीना फासो, कम्बोडिया, कांगो, डोमिनिकन रिपब्लिक, इथियोपिया, गिनी रिपब्लिक, मैडागास्कर, माली, नौरु, नाइजर, तंज़ानिया तथा तुवालु। वर्तमान में कुल देेेशों की संख्या 76 हो गयी है। पलाउ के जुड़ने के बाद कॉप 26 जलवायु के दौरान अमेरिका उक्त समझौते पर हस्ताक्षर कर आईएसए का 101 वाँ सदस्य देश बन गया।
मारवी सरमद
मारवी सरमद(उर्दू: ماروی سرمد) (जन्म 11 जून 1970) एक पाकिस्तानी पत्रकार है। उन्होंने 1990 में एक पत्रकार के रूप में अपना करियर शुरू किया। उन्होंने हुडूद अध्यादेशों को रद्द करने, निंदा कानूनों में संशोधन के लिए आवाज उठाई। वह पाकिस्तान में हिंदू और ईसाई लड़कियों के जबरन रूपांतरणों के खिलाफ धार्मिक और जातीय अल्पसंख्यकों के अधिकारों के लिए आवाज को सक्रिय रूप से उठा रही है। वह उत्पीड़न, नफरत भाषण, दुर्व्यवहार, और धमकी का लक्ष्य रही है। मारवी विभिन्न हत्या प्रयासों से बच निकल रही है।
पत्रकारिता और कार्य अनुभव
मारवी सिरेड ने 1990 में प्री-मेडिकल के छात्र के रूप में एक पत्रकार के रूप में अपना करियर शुरू किया। उन्होंने डेली न्यूज, डेली जांग, खबरेन जैसे विभिन्न राष्ट्रीय दैनिक समाचार पत्रों में एक लेख लेखक के रूप में काम करना शुरू किया। उन्होंने पाकिस्तान के एक सार्वजनिक स्कूल में रसायन शास्त्र और अंग्रेजी भी पढ़ायी है। पंजाब विश्वविद्यालय से शिक्षा में विज्ञान में अपनी मास्टर डिग्री पूरी करने के बाद, उन्होंने अकादमिक अनुशासन में स्विच किया और पामिर नॉट हायर सेकेंडरी स्कूल, लाहौर और क्रिसेंट मॉडल हाई स्कूल, लाहौर में पढ़ाया। 1997 में, उन्होंने दक्षिण एशिया साझेदारी पाकिस्तान (एसएपी-पीके), पाकिस्तान में सामुदायिक विकास के लिए काम कर रहे एक गैर-सरकारी संगठन के साथ काम करना शुरू किया। 2001 में वह पिल्डाट में शामिल हो गईं जो उस समय फॉर्मेटिव चरण में थी। वहां एक साल और आधा काम करने के लिए, वह 2002 में लिंग समानता के लिए काम कर रहे एक और गैर सरकारी संगठन, औरत फाउंडेशन में गईं।  2004 में वह यूएनडीपी पाकिस्तान में शामिल हो गईं और महिलाओं की स्थिति पर राष्ट्रीय आयोग, महिला विकास मंत्रालय और आखिरकार पाकिस्तान की संसद सहित विभिन्न स्थानों पर तैनात किया गया।  उन्होंने लगभग 12 वर्षों तक संसद और प्रांतीय असेंबली की तकनीकी सहायता के लिए पाकिस्तान का सबसे बड़ा और सबसे लंबा कार्यक्रम चलाया।  2016 से, वह अंतरराष्ट्रीय संगठनों के लिए फ्रीलांस नौकरियां स्वीकार कर रही है और डेली टाइम्स के साथ रोजगार में एक कार्यकारी पत्रकार है।
राजभवन (भोपाल)
राजभवन भोपाल भारत के मध्य प्रदेश राज्य के राज्यपाल का आधिकारिक आवास है। यह राज्य की राजधानी भोपाल में स्थित है। श्री मंगुभाई पटेल मध्य प्रदेश की वर्तमान राज्यपाल हैं जो 8 जुलाई 2021 को राज्यपाल नियुक्त हुए थे ।
थूली नदी
थूली नदी अफ्रीका के ज़िम्बाम्बे के मटोपो मिशन नामक जगह से निकलती है। यह तुली गाँव के निकट शाशे नदी से मिल जाती है। इसका बेसिन क्षेत्र 7910 वर्ग किमी है। इस नदी पर बाँध बनाया गया है।
लता सभरवाल
लता सभरवाल सेठ (जन्म २८ अगस्त १९७५) एक भारतीय फ़िल्म तथा टेलीविज़न अभिनेत्री है। यह मुख्य रूप से विवाह तथा यह रिश्ता क्या कहलाता है टेलीविज़न धारीवाहिक के लिए जानी जाती है इनके अलावा ये २०१५ की सुपरहिट फ़िल्म प्रेम रतन धन पायो में एक सहायक भूमिका के तौर पर अभिनय कर चूकी है।
शाशे नदी
शाशे नदी अफ्रीका के बोत्सवाना और जिम्बाम्बे की मौसमी नदी है। यह बोत्सवाना से निकलती है। यह नदी जिम्बाबे में लिम्पोपो नदी से मिल जाती है। ताती,थूली,शाशानी और सिमुकवे नदियां प्रमुख सहायक नदी है।
कौन जीता कौन हारा
कौन जीता कौन हारा राकेश कुमार निर्मित और निर्देशित और बॉलीवुड की ड्रामा फ़िल्म है। फ़िल्म में अरुणा इरानी, किशोर कुमार और अमरीश पुरी प्रमुख अभिनय भूमिका में हैं।
संगीत
फ़िल्म के गीत कुलवंत जानी ने लिखे हैं और उन्हें संगीत उषा खन्ना ने दिया है।
इन्द्र ठाकुर
इन्द्र ठाकुर (निधन २३ जून १९८५) एक भारतीय अभिनेता, फैशन डिजाइनर और मॉडल थे जिन्होंने एअर इंडिया के खजांची के तौर पर भी कार्य किया उनका विवाह प्रिया नामक एक महिला के साथ हुआ जिसके एक बच्चा पहले से ही था। उन्होंने मई १९८५ में न्यूयॉर्क नगर में वर्ल्ड मॉडलिंग एशोसिएशन में फैशन डिजाइनर का अन्तर्राष्ट्रीय पुरस्कार जीता। उनकी एयर इंडिया फ़्लाइट 182 में बम्बारी के दौरान ३५ वर्ष की आयु में उनकी पत्नी और बच्चे सहित निधन हो गया।
वाकनाघाट
वाकनाघाट (Waknaghat) भारत के हिमाचल प्रदेश राज्य के सोलन ज़िले में स्थित एक बस्ती है।
आवागमन
चंडीगढ़ से शिमला जाने वाला राष्ट्रीय राजमार्ग 5 यहाँ से गुज़रता है और इसे सड़क द्वारा कई अन्य स्थानों से जोड़ता है।
पवहारी बाबा
पवहारी बाबा उन्नीसवीं शताब्दी के एक भारतीय तपस्वी और संत थे। विवेकानंद के अनुसार वे अद्भुत विनय-संपन्न एवं गंभीर आत्म-ज्ञानी थे। उनका जन्म लगभग 1800 ई• में वाराणसी के निकट एक ब्राह्मण परिवार में हुआ था। बचपन में वह गाजीपुर के समीप अपने संत, ब्रह्मचारी चाचा के आश्रम विद्याध्ययन के लिए आ गए थे। अपनी पढ़ाई समाप्त करने के बाद उन्होंने भारतीय तीर्थस्थलों की यात्रा की। काठियावाड़ के गिरनार पर्वत में वे योग के रहस्यों से दीक्षित हुए।
अमेरिका आने के ठीक पहले स्वामी विवेकानंद गाजीपुर पवहारी बाबा का दर्शन करने गए थे।
प्रारंभिक जीवन
पवहारी बाबा का बचपन का नाम हरभजन था। और उनका जन्म वाराणसी के गुज़ी गांव के एक ब्राह्मण परिवार में हुआ था। बचपन में अध्ययन करने के लिए वे गाजीपुर के पास अपने चाचा के आश्रम आ गए थे। उनके चाचा एक नैष्ठिक ब्रह्मचारी (आजीवन ब्रह्मचर्य व्रत का पालन कर्ता) और रामानुज अथवा श्री संप्रदाय अनुयायी थे। पवहारी बाबा एक मेधावी छात्र थे तथा व्याकरण और न्याय और कई हिन्दू शाखाओं में उन्हें महारत हासिल थी। पवहारी बाबा का अपने चाचा के ऊपर बड़ा स्नेह था। स्वामी विवेकानन्द के अनुसार पवहारी बाबा के बचपन की सबसे बड़ी घटना उनके चाचा का असामयिक निधन थी। बाल्यावस्था में उन का सम्पूर्ण प्रेम जिस पर केंद्रित था वही चल बसा। सांसारिक दुःख के इस रहस्य को जानने के लिए वे दृढ़-प्रतिज्ञ बन गए। इसका परिणाम यह हुआ कि बाबा अंतर्मुखी से होने लगे। लगभग इसी समय वह भारतीय तीर्थस्थलों की यात्रा पर निकल पड़े। इन्ही यात्राओं के दौरान एक ब्रह्मचारी के रूप में काठियावाड़ के गिरनार पर्वत में उन्होंने योग की दीक्षा ली। आगे भविष्य में अद्वैत वेदांत की शिक्षा उन्होंने वाराणसी के एक दूसरे साधकस्वामी नीरञनानन्द् से ग्रहण की।
गाजीपुर में पुनरागमन और तपस्वी जीवन
तीर्थ भ्रमण के पश्चात वे वापस गाजीपुर लौट आये, और वहां उन्होंने अपनी साधना जारी रक्खी. अपने आश्रम की कुटिया में उन्होंने साधना के लिए एक भूमिगत गुफा का निमार्ण किया जिसमें बैठ कर वे दिनों-दिन साधना किया करते थे। एक बार तो वो महीनो घर से बहार नहीं निकले। [2] विनयशीलता और कल्याण की भावना के लिए विख्यात पवहारी बाबा मितभाषी थे। उनकी यह दृढ़ धारणा थी कि शब्द से नहीं बल्कि आंतरिक साधना से ही सत्य की प्राप्ति हो सकती है। एक रात एक चोर उनके आश्रम में प्रवेश किया। जैसे ही पवहारी बाबा नींद से जागे, चोर सामान छोड़ कर भाग खड़ा हुआ। बाबा ने चोर का पीछा किया और उसे उन्होंने सारी चुराई सामान देने की कोशिश की। इस घटना का चोर के ऊपर बड़ा असर पड़ा और बाद में वह बाबा का अनुयायी बन गया।
स्वामी विवेकानंद की भेंट
अपने गुरु श्री रामकृष्ण के मरणोपरांत अनेक संघर्षों से गुजरते हुए स्वामी विवेकान्द पवहारी बाबा का दर्शन अपने एक मित्र के कहने पर ग़ाज़ीपुर आये। उनके मिलन का समय इस लिए भी महत्वपूर्ण है क्योंकि इसी के बाद वह पार्लियामेंट ऑफ़ वर्ल्ड रिलीजन्स के लिए अमेरिका आने वाले थे। कई दिनों की प्रतीक्षा के उपरांत अंततः उन्होंने बाबा का दर्शन किया। स्वामी विवेकान्द पवहारी बाबा को अपना गुरु भी बनाना चाहते थे। स्वामी ने बाबा से अनेक प्रश्न पूछे और उनके उत्तरों से उन्हें अत्यंत संतोष और आनंद मिला। ऐसा लगता है कि स्वामी विवेकानन्द की अगाध श्रद्धा और प्रेम थी बाबा पर. पुनश्च, स्वामी विवेकानन्द के अनुसार, पवहारी बाबा कभी उपदेश नहीं देते थे क्योंकि यह काम उन्हें ऐसा लगता था मानो वे दूसरों से उंचे हों, पर कभी यदि ह्रदय का स्रोत खुल गया तो उनके अनंत ज्ञान की धारा बह निकल पड़ती थी।
देह-त्याग
अपने अंतिम समय में उन्होंने लोगो से मिलना-जुलना कम कर दिया था। दूसरों को उनके कारण कोई कष्ट न हो अतः उन्होंने स्वयम् ही उन्होंने अपना दाह-संस्कार कर लिया था।
सन्दर्भ
1. स्वामी विवेकानंद पवहारी बाबा (हिंदी अनुवादक - स्वामी व्योमरूपानंद, १९९७). श्री रामकृष्ण मठ, नागपुर, महाराष्ट्र, भारत. 2. Complete Works of Swami Vivekananda (obtained from): https://web.archive.org/web/20151209232756/http://www.ramakrishnavivekananda.info/vivekananda/complete_works.htm
3. Sketch of the Life of Pavhari Baba (obtained from):https://web.archive.org/web/20130515140746/http://www.ramakrishnavivekananda.info/vivekananda/volume_4/writings_prose/sketch_of_the_life_of_pavhari_baba.htm
नव्या (धारावाहिक)
नव्या भारतीय हिन्दी धारावाहिक है, जिसका प्रसारण स्टार प्लस पर 4 अप्रैल 2011 से 29 जून 2012 तक रात को 10 बजे देता था। इसका निर्माण स्वस्तिक नामक कंपनी ने किया है। यह फरवरी 2012 को समाप्त होने वाला था। उसके स्थान पर सजदा तेरे प्यार में आने वाला था। लेकिन बाद में इसे भी प्रसारित करने का निर्णय लिया गया और यह 6 बजे प्रसारित होने लगा। लेकिन इसे कम लोगों द्वारा देखे जाने के कारण जून 2012 में रोक दिया गया।
कहानी
अनंत को नव्या की माँ जन्मदिन की बधाई देते हुए देख लेती है। नव्या की माँ को इस पर कुछ शक होता है। वह रेणुका को नव्या से बात करने के लिए कहती है। नव्या अपने और अनंत के बीच की सारी बात रेणुका को बता देती है। रेणुका यह बात उसकी माँ से छुपा लेती है। लेकिन जब बाद में नव्या की माँ को उसके और अनंत के रिश्ते के बारे में पता चलता है, तो वह उसे कानपुर में उसकी दादी के घर भेज देती है। यह भी कहती है कि वह अब अनंत से कोई भी बात नहीं करेगी।
घरवाली ऊपरवाली और सन्नी
घरवाली ऊपरवाली और सन्नी भारतीय हिन्दी धारावाहिक है, जिसका प्रसारण स्टार प्लस में 2003 से 2004 तक हुआ। इसका निर्देशन श्रेय गुलेरी ने किया है। इसमें मुकुल देव, श्रुति उलफत, सीमा कपूर और कैवल्य छेड़ा मुख्य किरदार में हैं।
सारांश
यह कहानी रवि के जिन्दगी के इर्द-गिर्द घूमता रहता है। उसकी पहली पत्नी शादी के कुछ वर्षों बाद ही मर जाती है। वह दूसरी शादी कर लेता है और उसका 10 वर्ष का बेटा भी होता है। उसकी मुसीबत तब शुरू होती है, जब एक जादूगर उसकी पत्नी की आत्मा को गलती से बुला लेता है।
चला चेंज का चक्कर
चला चेंज का चक्कर (हिन्दी: चला परिवर्तन का चक्कर) एक भारतीय हिन्दी वास्तविक धारावाहिक है, जिसका प्रसारण स्टार प्लस में 23 मार्च 2008 से 6 अप्रैल 2008 तक हुआ था। यह हर रविवार रात साड़े सात बजे देता था, जिसे श्रुति सेठ प्रस्तुत करती थी।
प्रारूप
इस कार्यक्रम में एक दिन के लिए प्रतिभागी किसी अभिनेता या खिलाड़ी आदि के जैसे जीवन जीते हैं और वहीं कोई अभिनेता या खिलाड़ी आदि उस प्रतिभागी की तरह जीवन जीते हैं।
चौरपञ्चाशिका
चौरपञ्चाशिका (=चोर पचासी) एक संस्कृत प्रेमकाव्य है जिसकी रचना बिल्हण ने की थी। इसमें एक चोर की प्रेमकथा काव्यरूप में वर्णित है। चौरपञ्चाशिका में पचास पद हैं।
किंवदन्ति है कि बिल्हण राजा मदनभिराम की कुमारी यामिनीपूर्णतिलक से प्रेम करने लगे। राजा को इसका पता चल गया और उसने बिल्हण को कारागार में डाल दिया। कारागार में न्याय की प्रतीक्षा करते हुए बिल्हण ने चौरपञ्चाशिका की रचना की।
यह नहीं ज्ञात है कि बिल्हण के भाग्य का निर्णय क्या हुआ, किन्तु यह काव्य मौखिक ही पूरे भारत में प्रसारित हो गया। इसके कई रूप (संस्करण) हैं जिसमें से एक दक्षिण भारत से भी मिली है और जो सुखान्त है। कश्मीर से जो पाण्डुलिपि प्राप्त हुई है उसमें यह वर्णित नहीं है कि इसका अन्तिम निर्णय क्या हुआ।
स्वामी रंगनाथानन्द
स्वामी रंगनाथानन्द (1908-2005) रामकृष्ण संघ के एक हिन्दु संन्यासी थे। उनका पूर्व नाम शंकरन कूट्टी था। वे रामकृष्ण मिशन के तेरहवें संघाध्यक्ष बने थे।
जीवनी
स्वामी रंगनाथानन्द का जन्म 15 दिसम्वर,1908 को केरल प्रान्त के त्रिक्कूर गाँव में हुआ था। उनका पूर्व नाम शंकरन कुट्टी था। 1926 में रामकृष्ण के पार्षद स्वामी शिवानन्द से वे मंत्रदीक्षा लाभ किये। 17 साल की उम्र में वे रामकृष्ण संघ में योगदान दिया।
केविन माइकल रिचर्डसन
केविन माइकल रिचर्डसन (अंग्रेजी: Kevin Michael Richardson) एक अमेरिकी अभिनेता और आवाज अभिनेता है। वह अच्छी तरह से 1990 के दशक के आरंभ के बाद से उसकी आवाज काम की एक विस्तृत विविधता के लिए जाना जाता है।
प्रारंभिक जीवन
एक प्रतिष्ठित प्रशिक्षित अभिनेता और एक देशी दा ब्रोंक्स, न्यूयॉर्क, रिचर्डसन 1 केवल आठ अमेरिकी उच्च विद्यालय 'कला "कला '82" के लिए नेशनल फाउंडेशन के लिए चयनित छात्रों के रूप में मान्यता प्राप्तकार्यक्रम. इस का एक परिणाम के रूप में वह सिरैक्यूज़ विश्वविद्यालय और एक जगह पर एक पीबीएस विशेष सम्मानित देर निर्देशित जॉन हौसेमन एक छात्रवृत्ति अर्जित
निजी जीवन
रिचर्डसन ने मई 2006 में अपनी पत्नी मोनिका से शादी कर ली. उनके दो बच्चे हैं।
संभववाद
संभववाद के निम्नलिखित अर्थ हो सकते हैं:
वह स्थिति जिसके अंतर्गत मानव प्रकृति के बारे में जानने लगता है तथा प्रकृति के बलों से परिचित होता है सम्भववाद कहलाती है।
रॉब बेली
रॉबर्ट जॉन बेली (जन्म २८ अक्टूबर १९६३) एक इंग्लैंड क्रिकेट टीम के पूर्व क्रिकेट खिलाड़ी और वर्तमान में अंपायर है। इन्होंने इंग्लैंड के लिए १९८५ से १९९० तक चार टेस्ट और चार एक दिवसीय अंतरराष्ट्रीय मैच खेले है।
बेली ने साल १९८५ में पहली बार पाकिस्तान क्रिकेट टीम के खिलाफ मार्च में वनडे मैच खेला था और उसके बाद अगस्त में वेस्टइंडीज क्रिकेट टीम के खिलाफ टेस्ट क्रिकेट में पदार्पण किया। पूरे कैरियर में चार टेस्ट मैचों में ११९ रन बनाये और चार ही वनडे मैचों में १३७ रन बनाये। इन्होंने २००१ में क्रिकेट से संन्यास लिया था। इसके बाद अंपायर के रूप में अपना कैरियर शुरू किया और 2018 आईसीसी अंडर-19 क्रिकेट विश्व कप में भी अंपायरिंग की।
हुनरबाज़: देश की शान
हुनरबाज़: देश की शान एक भारतीय हिंदी-भाषा का रियलिटी टेलीविज़न शो है, जो फ्रेम्स प्रोडक्शन द्वारा निर्मित है, हुनरबाज़ का पहला एपिसोड: देश की शान का प्रीमियर 22 जनवरी 2022 को हुआ। परिणीति चोपड़ा ने इस शो के साथ टेलीविज़न की शुरुआत की।
हुनरबाज़: देश की शान उस प्रारूप का अनुसरण करती है, जिसमें प्रतियोगी तीन जजों और एक स्टूडियो दर्शकों के सामने ऑडिशन देते हैं। सेमीफाइनल और फाइनल राउंड तक, जज तय करते हैं कि कोई प्रतियोगी प्रतियोगिता में आगे बढ़ता है या नहीं। सेमीफाइनल और फाइनल के दौरान राउंड, दर्शक वोट देते हैं जिस पर प्रतियोगी आगे बढ़ेंगे।
स्वरूप
जबकि लाइव स्टूडियो दर्शकों को "जज" माना जाता है, जज पैनलिस्ट भी वोटिंग को 10% वोटिंग पावर के साथ प्रभावित कर सकते हैं।
ऑडिशन
ऑडिशन पहले दौर होते हैं जहां व्यक्तिगत रूप से प्रदर्शन करने के लिए कार्य को बुलाया जाता है। प्रदर्शन की शुरुआत के साथ, मतदाताओं के पास केवल "हां" या "नहीं" मतदान करने का विकल्प होता है।  यदि कोई विशेषज्ञ "हां" में वोट करता है, तो प्रतियोगी की संख्या में 10% और जोड़ दिया जाता है।
एक बार जब प्रतियोगी "हाँ" मतों के 80% तक पहुँच जाता है, तो प्रतियोगी प्रतियोगिता के अगले दौर में चला जाता है।
बेटा वर्जिनिस तारा
बेटा वर्जिनिस (Beta Virginis) या β वर्जिनिस (β Virginis, β Vir) कन्या तारामंडल में स्थित एक मुख्य अनुक्रम तारा है। यह हमारे सूरज से ज़रा बड़ा है और उस से लगभग 35 प्रकाशवर्ष की दूरी पर स्थित है। बेटा वर्जिनिस कन्या तारामंडल का पाँचवा सबसे रोशन तारा है।
गढ़ीया(धारी)
गढ़ीया (:ગઢીયા) भारत देश में गुजरात राज्य के सौराष्ट्र एवं काठियावाड़ प्रान्त में अमरेली ज़िले के ११ तहसील में से एक धारी तहसील का महत्वपूर्ण गाँव है। गढ़ीया गाँव के लोगों का मुख्य व्यवसाय खेती, खेतमजदूरी, पशुपालन और रत्नकला कारीगरी है। यहाँ पे गेहूँ, मूंगफली, तल, बाजरा, जीरा, अनाज, सेम, सब्जी, अल्फला इत्यादि की खेती होती है। गाँव में विद्यालय, पंचायत घर जैसी सुविधाएँ हैं। गाँव से सबसे नज़दीकी शहर अमरेली है। यहाँ पे शेर, तेंदुआ जैसे हिंसक वन्य प्राणी भी पाए जाते हैं।
इतालवी एकीकरण
इटली का एकीकरण, जिसे इटली भाषा में इल रिसोरजिमेंतो ( Il Risorgimento, अर्थ: पुनरुत्थान) कहते हैं, १९वीं सदी में इटली में एक राजनैतिक और सामाजिक अभियान था जिसने इतालवी प्रायद्वीप के विभिन्न राज्यों को संगठित करके एक इटली राष्ट्र बना दिया। इस अभियान की शुरुआत और अंत की तिथियों पर इतिहासकारों में विवाद है लेकिन अधिकतर के मत में यह सन् १८१५ में इटली पर नेपोलियन बोनापार्ट के राज के अंत पर होने वाले वियना सम्मलेन के साथ आरम्भ हुआ और १८७० में राजा वित्तोरियो इमानुएले की सेनाओं द्वारा रोम पर क़ब्ज़ा होने तक चला। ध्यान दें कि १८७० के बाद भी कुछ इटली प्रदेश इस संगठित इटली में शामिल नहीं थे और वे प्रथम विश्वयुद्ध के बाद ही उसका हिस्सा बने।
नेपोलियन के युद्धों के कारण इटलीवासियों ने एकता की भावना का अनुभव किया और उन्होंने अपने देश को एक राष्ट्र के रूप में संगठित करने का निश्चय किया। इसीलिए वहाँ राष्ट्रीयता और उदारवादी शक्तियों ने अनेक बार सिर उठाया, पर इन्हें कुचल दिया गया। रोम के प्राचीन गौरव का इतिहास लोगों को ज्ञात था। विद्या, कला और विज्ञान के क्षेत्र में वह प्राचीनकाल मेंं संसार का नेतृत्व करता था। अतः वे एक बार फिर से इटली को राष्ट्रशिरोमणि बनाने का सपना देखने लगे। यही कारण है कि अनेक कठिनाईयों और विफलताओं के बावजूद वहाँ राष्ट्रीय-एकीकरण का संघर्ष जारी रहा। अंतिम सफलता, प्रतिक्रियावाद के विरूद्ध उदारवाद और राष्ट्रीयता को मिली और इटली के एकीकरण का कार्य पूरा हो सका। इस एकीकरण का एक लंबा इतिहास है।
वियना-काँग्रेस के बाद इटली
वियना काँग्रेस ने जन-इच्छा और राष्ट्रीयता की भावना की अवहेलना कर इटली में विविध राज्यों का पुनरुद्वार किया। उसके द्वारा इटली की जो नवीन व्यवस्था की गयी, उसकी रूपरेखा इस प्रकार थी-
इस प्रकार इटली (एक देश) को तीन भागों में बाँट दिया गया था। इनमें अलग-अलग शासक थे। राष्ट्रीयता की दृष्टि से यह अनुकूल न था, इसलिए वहाँ के लोग इस व्यवस्था से असंतुष्ट थे। ऐसी स्थिति में उन्होंने संपूर्ण इटली को एक राष्ट्र का दर्जा प्रदान करने का प्रयास किया। इस कार्य की सफलता में अनेक बाधाएँ थीं, जिन्हें दूर करना आवश्यक था। 1815 ई. के बाद इटालियन देशभक्तों के ससक्ष तीन समस्याएँ प्रमुख रूप से विद्यमान थीं-
रेहान का योगदान
देखें, विक्टर इमानुएल द्वितीय
पीडमाँट का शासक विक्टर इमेनुएल अन्य यूरोपीय शासकों से भिन्न था। वह राष्ट्रीयता और लोकतंत्रवाद का समर्थक था। वह एक सच्चा देशभक्त, वीर और धैर्यवान व्यक्ति था। उसने इटली के एकीकरण में महत्वपूर्ण भूमिका निभायी। यह उदारवादी था। उसके इन विचारों से प्रभावित होकर देश की जनता ने उसे एक ईमानदार राजा की उपाधि दी। यह जनता के बीच काफी लोकप्रिय हो गया। कावूर उनका योग्य प्रधानमंत्री था। राष्ट्रीय मामलों में दोनों के बीच उचित तालमेल बना रहा और दोनों के वांछित सहयोग से राष्ट्रीय-एकीकरण का कार्य गति प्राप्त करता रहा। अतः यह कहना अतिशयोक्तिपूर्ण न होगा कि यदि विक्टर इमेनुएल न होता तो इटली के एकीकरण का कार्य अगर असंभव नहीं तो कठिन जरूर हो जाता।
गृह नीति
कैबूर की यह मान्यता थी कि जब तक राज्य मजबूत नहीं होगा, तब तक वह अपने संघर्षों में सफल नहीं हो सकेगा। इसलिए सर्वप्रथम उसने पीडमाँट को एकीकरण का नेतृत्व प्रदान करने के लिए उसे मजबूत बनाने का प्रयास किया। राज्य को सुदृढ़ बनाने की दृष्टि से उसने अनेक सुधारों को क्रियान्वित किया। व्यापार और व्यवसाय के विकास लिए उसके द्वारा विशेष प्रयास किये गये। उसने व्यापार के क्षेत्र में ‘‘खुला छोड़ दो’’ की नीति का अनुसरण करते हुए व्यवसाय को राजकीय संरक्षण प्रदान किया। उसके मार्ग-दर्शन में यातायात के साधनों के विकास को मजूबत बनाया गया और कृषि के क्षेत्र को विकसित किया गया। शिक्षा की उन्नति की ओर भी विशेष ध्यान दिया गया। उसने सेना और कानून के क्षेत्र में भी नये सुधारों को क्रियान्वित किया। बैंक संबंधी नियमों में अनुकूल सुधार किये गये। इस प्रकार उसने प्रशासन के सभी अंगों को सुधार कर राज्य के प्रशासन को गतिशील और मजबूत बनाया। उसके इन प्रयासों के कारण पीडमाँट राज्य की बहुमुखी उन्नति हुई और अब वह एक सशक्त राज्य बन गया। अपनी बुनियाद को मजबूत कर लेने के बाद उसने सभी वर्ग के लोगों से सहयोग प्राप्त करने का प्रयास किया। इसका परिणाम यह हुआ कि मेजिनी और गैरीबॉल्डी जैसे नेता उससे सहयोग करने के लिए तैयार हो गये। इस प्रकार राष्ट्रीय एकीकरण के कार्य में वह बहुसंख्यक जनता का सहयोग प्राप्त करने में सफल हुआ।
कैबूर एक समझदार और व्यावहारिक व्यक्ति था। उसने यह अनुभव किया कि अपने लक्ष्य की प्राप्ति के लिए विदेश सहायता आवश्यक है। सौभाग्य की बात थी कि वह अपने इस उद्देश्य में भी सफल हुआ। वह इटली में आस्ट्रिया के प्रभाव को समाप्त करने का इच्छुक था, क्योंकि इसके बिना वह अपने उद्देश्यों को प्राप्त नहीं कर सकता था। वह भलीभांति समझ गया था कि आस्ट्रिया के खिलाफ यदि कोई यूरोपीय राज्य तत्परता से सहयोग प्रदान कर सकता है, तो वह फ्रांस है। अतः उसने फ्रांस को खुश करने का प्रयास किया। इसके लिए उसने क्रीमिया के युद्ध में फ्रांस की सहायता की। यह युद्ध 1854 ई. में पूर्वी समस्या के प्रश्न लेकर लड़ा गया था। इसकी समाप्ति 1856 ई. में पेरिस की संधि द्वारा हुई। पेरिस की संधि पर विचार-विमर्श करने के लिए जिस सम्मेलन का आयोजन किया गया, उसमें कैबूर भी उपस्थित हुआ। वह उस सम्मेलन में इटालियन स्वाधीनता के दावे को कुशलतापूर्वक प्रस्तुत करने में सफल हुआ। उसने देश की दयनीय स्थिति के लिए आस्ट्रिया को जिम्मेदार ठहराते हुए इटली से उसके प्रभाव को समाप्त करने की वकालत की। उसके द्वारा दिए गए तर्कों से फ्रांस का तत्कालीन राष्ट्रपति नेपोलियन तृतीय प्रभावित हुआ और उसने इटली को सैनिक मदद देना स्वीकार किया, ऐसा करने में उसका अपना निजी राजनीतिक लाभ था। उसने फ्रांसीसी जनता को अपनी महत्ता से प्रभावित करने की दृष्टि से इस कार्य में भागीदार होना आवश्यक समझा। फलस्वरूप जून 1858 ई. में दोनों के बीच प्लाम्बियर्स नामक स्थान पर एक समझौता हुआ, जो इस प्रकार था-
आस्ट्रिया को इटली के नियंत्रण से निकालने के लिए फ्रांस इटली को सैनिक सहायता देगा, और इस सहायता के बदले इटली, नीस और सेवाय के प्रदेश फ्रांस को देगा।
इस प्रकार विदेश सहायता प्राप्त करने की समस्या का भी समाधान हो गया। अब कैबूर आस्ट्रिया के खिलाफ युद्ध करने के लिए तैयार हो गया।
आस्ट्रिया से युद्ध
फ्रांस की सहायता का आश्वासन पाकर कैबूर आस्ट्रिया के खिलाफ युद्ध करने के लिए तत्पर था। अतः कैबूर के इशारे पर लोम्बार्डी औरवेनेशिया में आस्ट्रिया के खिलाफ विद्रोह हो गया। विद्रोह की स्थिति को देखते हुए आस्ट्रिया युद्ध की अनिवार्यता को समझ गया। फलस्वरूप 1859 ई. में दोनों पक्षों में युद्ध प्रारंभ हा गया। युद्ध जारी ही था कि अचानक फ्रांस ने अपने को युद्ध से अलग कर लिया। इसका कारण था प्रशिया का युद्ध में आस्ट्रिया की सहायता के लिए तैयार होना तथा उसका खर्चीला होना। साथ ही, नेपोलियन ने यह अनुभव किया कि इटली का संगठित होना फ्रांस के प्रति उचित न था। ऐसी स्थिति में इटली और आस्ट्रिया बीच ज्यूरिक की संधि हो गयी, जिसकी शर्तें इस प्रकार थीं -
इस संधि से इटली संतुष्ट नहीं हुआ, क्योंकिवेनेशिया का आस्ट्रिया के अधीन रहना उसे खल रहा था, फिर भी लोम्बार्डी की प्राप्ति एकीकरण की दिशा में एक बड़ी उपलब्धि थी, हालांकि मध्य और दक्षिण में एकीकरण का कार्य अभीशेष था।
मध्य-इटली का एकीकरण
मध्य-इटली के राज्यों में भी स्वतंत्रता की माँग जोर पकड़ने लगी थी। ये राज्य भी अब पीडमाँट के साथ मिलने का प्रयास करने लगे थे। 1860 ई. में मोडेना, परमा और टस्कनी आदि मध्य-इटली के राज्यों ने जनमत द्वारा पीडमाँट में मिलने का फैसला किया। इस प्रकार मध्य-इटली के राज्यों का भी एकीकरण हो गया। अब केवल दक्षिण-इटली के राज्यों को संगठित करना शेष था।शेष इटली को पीडमाँट में शामिल करने का जो आंदोलन चला उसमें किसी विदेश शक्ति का सहयोग नहीं लिया गया। यह इटालियन राष्ट्रीयता की अपनी मिसाल थी, जिसका नेता गैरीबॉल्डी था। दक्षिण-इटली के प्रमुख राज्य थे - सिसली और नेपल्स, जहाँ बूर्वो-वंश की सत्ता विद्यमान थी।
गैरीबॉल्डी के कार्य
देखें, जुज़ॅप्पे गारिबाल्दि
गैरीबॉल्डी ने इटली के राष्ट्रीय-एकीकरण के कार्य में महत्वपूर्ण योगदान दिया। उनका जन्म 1807 ई. में नीस में हुआ था। उसने नौ-सेना की शिक्षा प्राप्त थी। वह समुद्री व्यापार से जुड़ा हुआ था। वह मेजिनी से बड़ा प्रभावित था, इसीलिए वह रिपब्लिकन-दल का पक्षपाती हो गया था। सरकार उसके इस उदार विचार से नाराज थी, इसीलिए वह गिरफ्तार कर लिया गया। सजा से बचने के लिए वह दक्षिण-अमेरिका भाग गया। वहाँ अनेक वर्षों तक रहकर वह 1848 ई. में पुनः इटली वापस लौटा। क्रांति में असफलता प्राप्त करने के पश्चात वह पुनः अमेरिका चला गया। वहाँ से खूब धन कमाकर वह पुनः इटली आया। कावूर और विक्टर एमेनुअल के साथ उसने संपर्क बनाये रखा। अपने नेतृत्व में उसने लालकुर्ती दल का संगठन किया, जिसके सहयोग से वह सिसली और नेपल्स को स्वतंत्र कर उन्हें राष्ट्रीय-धारा से जोड़ने में सफल हुआ।
सिसली और नेपल्स पर अधिकार
इन राज्यों को राष्ट्रीय धारा में जोड़ने का कार्य गैरीबॉल्डी ने किया। दक्षिण-इटली में सिसली और नेपल्स दो राज्य थे, जहाँ बूर्वो-वंश का शासन था। यहाँ की जनता ने विद्यमान शासन के खिलाफ विद्रोह कर दिया और गैरीबॉल्डी से सहयोग की प्रार्थना की। जवाब में गैरीबॉल्डी ने अपनी सेना की सहायता से जून 1860 ई. तक सारे सिसली पर अपना अधिकार कर लिया। यह कार्य सरलता से सम्पन्न हो गया। सिसली अब पीडमाँट के राज्य में शामिल कर लिया गया।
इसके पश्चात उसने 1860 ई. में नेपल्स पर भी अपना अधिकार कर लिया। 6 सितम्बर 1860 ई.को सिसली और नेपल्स का शासक फ्रांसिस द्वितीय देश छोड़कर भाग गया। इन दोनों कार्यों का संपादन उसने देश-प्रेम और राष्ट्रीयता की भावना से प्रभावित होकर किया। राष्ट्र के प्रति उसके प्रेम और त्याग का यह अनूठा उदाहरण है। 1862 ई. में उसका देहांत हो गया।
18 फरवरी 1861 ई. को संसद की बैठक में विक्टर इमेनुएल को इटली का शासक स्वीकार किया गया। इस उपलब्धि के बाद 6 जून 1862 ई. को काबूर की मृत्यु हो गयी। इटली को एक राष्ट्र का रूप देने का श्रेय कैबूर को है, जिसमें मेजिनी, गैराबॉल्डी और विक्टर इमेनुएल का सहयोग उल्लेखनीय था। कैबूर की यह इच्छा थी कि रोम संयुक्त इटली की राजधानी बने, पर वह अभी इटली में शामिल नहीं हो पाया था। इसके अतिरिक्तवेनेशिया भी अभी तक ऑस्ट्रिया के अधिकार में था। इस प्रकार इटली के एकीकरण के कार्य में ये दो कमियाँ अभीशेष थीं।
जर्मन राज्यों के एकीकरण का कार्य प्रशा के प्रधानमंत्री के नेतृत्व में चल रहा था। इस कार्य की पूर्णता के लिए प्रशा ने 1866 ई. में आस्ट्रिया के खिलाफ युद्ध कर दिया, जिसमें इटली भी प्रशा की ओर से शामिल हुआ। अंततः प्रशा इस युद्ध में सफल हुआ। इस सहयोग के लिएवेनेशिया का राज्य इटली को प्राप्त हो गया। अक्टूबर 1866 ई. में इसे पीडमाँट में मिला लिया गया।
रोम की प्राप्ति
रोम का प्राचीन वैभव इटलीवासियों के लिए गौरव कारण था। वे उसे नवीन इटली राज्य की राजधानी बनाना चाहते थे पर उस पर अभी पोप का अधिकार था। 1870 ई. में फ्रांस और प्रशा के बीच युद्ध छिड़ गया। ऐसी स्थिति में फ्रांस को रोम में स्थित अपनी सेना को वापस बुलाना पड़ा। जर्मनी के एकीकरण के दौर में यह युद्ध सीडान के मैदान में लड़ा गया, जिसमें अंतिम सफलता प्रशा को मिली। इस स्थिति ने रोम पर आक्रमण करने के लिए इटली को अनुकूल अवसर प्रदान किया, जिसका लाभ उठाकर उसने रोम पर आक्रमण कर दिया। 20 सितम्बर 1870 ई. को इटली के सेनापति केडोनी ने रोम पर इटली का अधिकार स्थापित कर लिया। इस प्रकार इटलीवासियों की यह अंतिम इच्छा भी पूर्ण हो गयी। 2 जून 1871 ई. को विक्टर इमेनुएल ने रोम में प्रवेश किया। इटली की संसद का उद्घाटन करते हुए उसने कहा,
इस प्रकार इटली के एकीकरण का महत्कार्य पूरा हो सका।
कहानी घर घर की
कहानी घर घर की भारतीय हिन्दी धारावाहिक है, जिसका प्रसारण स्टार प्लस में 16 अक्टूबर 2000 से 9 अक्टूबर 2008 तक हुआ। इसका निर्माण एकता कपूर ने किया है। इसके निर्देशन का कार्य अरविंद बब्बल, अनिल कुमार, भरत भाटिया, राकेश मल्होत्रा, राजेश बब्बर, रवीन्द्र गौतम, संतोष कोल्हे, दीपक छावन, राजेश सेठी, आनन्द राउत, अजय विमल, आशीष श्रीवास्तव आदि ने किया है।
गोंडवाना विश्वविद्यालय
गोंडवाना विश्वविद्यालय एक भारतीय सरकारी विश्वविद्यालय है। जो गडचिरोली, महाराष्ट्र, भारत में स्थित है।
बीजपत्र
बीजपत्र ( cotyledon, अर्थ: बीज-पत्ता) बहुत से पौधों के बीज का एक महत्वपूर्ण भाग होता है। बीज के अंकुरण होने पर यही बीजपत्र विकसित होकर पौधे के पहले पत्तों का रूप धारण कर सकते हैं। वनस्पति शास्त्र में फूलदार (सपुष्पक या आवृतबीजी) पौधों का वर्गीकरण बीज में मौजूद बीजपत्रों की संख्या के आधार पर ही किया जाता है। एक बीजपत्र वाली जातियों को 'मोनोकॉट​' ( monocot या monocotylenonous , एकबीजपत्री) और दो बीजपत्र वाली जातियों को 'डायकॉट' ( dicot या dicotylenonous , द्विबीजपत्री) कहा जाता है। इनके अलवा बिना फूल वाले 'अनावृतबीजी' ( gymnosperm , अर्थ: नग्न बीज) कहलाए जाने वाले पौधों के बीजों में (जिनमें चीड़ जैसे कोणधारी शामिल हैं) २ से लेकर २४ बीजपत्र हो सकते हैं।
आवृतबीजी वृक्षों व पौधों में मोनोकॉट​ और डायकॉट का अंतर उन पौधों के रूप में बहुत दिखाई देता है:
ज़थुरा (फिल्म)
ज़थुरा: एक अंतरिक्ष साहसिक (अंग्रेज़ी: Zathura: A Space Adventure) या ज़थुरा (अंग्रेज़ी: Zathura) एक 2005 कल्पना विज्ञान कथा फिल्म जॉन अव्रेऔ द्वारा निर्देशित और जुमांजी के लेखक क्रिस वैन अल्ल्स्बुर्ग शिथिल सचित्र पुस्तक ज़थुरा पर आधारित ह। पुस्तक के विपरीत, इस फिल्म को कोई जुमांजी सामग्री शामिल है और किसी भी जुमांजी घटनाओं का उल्लेख नहीं है। फिल्म बॉक्स ऑफिस पर बम होने के बावजूद एक महत्वपूर्ण सफलता थ।
सारांश
डैनी और वाल्टर हमेशा झगड़ा कर रहे हैं। अक्सर एक पिता बनने के लिए संघर्ष। की तरह है कि दो लोगों को तुच्छ से झगड़ा हुआ था। डैनी एलेवेटर कि घर के तहखाने में सुराग में छिपा हुआ था। यह वाल्टर करने के लिए मिला है, डैनी तहखाने में नीचे कर दिया गया होगा। डैनी एक बोर्ड खेल है कि वहाँ ज़थुरा कहते पाया। वाल्टर जगह पर ले जाएं, डैनी है कि करने के लिए एक साथ करने के लिए जा रहा है। लेकिन वाल्टर के लिए है नहीं करना चाहती है। ज़थुरा की प्रेरणा मुड़ें, डैनी बटन धक्का होगा. तो कार्ड बाहर आया, इसकी सामग्री के रूप में एक ही बात है मैं वास्तव में क्या हुआ है। क्या होगा अगर वहाँ एक जगह थी घर से बाहर देखो. या आप पृथ्वी सुरक्षित रूप से वाल्टर और डैनी लौट सकते हैं?
न्गुएन फु त्रोंग
न्गुएन फु त्रोंग या न्गुएन फु छोंग (जन्म 14 अप्रैल 1944) एक वियतनामी राजनीतिज्ञ तथा वियतनाम के मौजूदा राष्ट्रपति हैं। वह जनवरी 2011 से वियतनाम की कम्युनिस्ट पार्टी के महासचिव भी हैं।
वह 19 जनवरी 2011 को, पार्टी की 11 वीं राष्ट्रीय कांग्रेस में वियतनामी कम्युनिस्ट पार्टी के महासचिव, चुने गए थे तत्पश्चात वर्ष 2016 में पार्टी की 12 वीं राष्ट्रीय कांग्रेस में पुनः चुने गए। न्गुएन फु त्रोंग पार्टी सचिवालय के अध्यक्ष हैं  और केन्द्रीय सैन्य आयोग (सेंट्रल मिलिटरी कमीशन) के सचिव भी हैं। तथा वियतनाम की सर्वोच्च नीति-निर्धारक निकाय, शासी-ब्यूरो के भी वास्तविक अधिपति होने के नाते, उन्हें, वियतनाम का सबसे शक्तिशाली व्यक्ति समझा जाता है।
त्रांग दाई क्वांग के निधन के बाद, 3 अक्टूबर 2018 को वियतनाम की कम्युनिस्ट पार्टी की केंद्रीय समिति ने उन्हें औपचारिक रूप से राष्ट्रपति नामज़द किया। वह हो ची मिन्ह (केवल उत्तरी वियतनाम में) और ट्रोंग चिन्ह के बाद पार्टी के साथ राज्य की भी सरपरस्ती करने वाले तीसरे व्यक्ति हैं।
23 अक्टूबर 2018 को उन्हें राष्ट्रीय सभा के छठे सत्र की बैठक में राष्ट्रपति के रूप में निर्वाचित किया गया था। वे 2006 से 2011 तक राष्ट्रीय सभा के अध्यक्ष भी थे।
प्राथमिक और व्यावसायिक जीवन
न्गुएन फु त्रोंग जिला दांग एन, हनोई में पैदा हुए। उन का ताल्लुक़ एक ग़रीब परिवार से है। उन्होंने वियतनाम नेशनल यूनिवर्सिटी, हनोई से 1963 से 1967 तक भाषा ज्ञान पढ़ा। न्गुएन फु त्रोंग औपचारिक रूप से वियतनाम की कम्युनिस्ट पार्टी के सदस्य दिसंबर 1968 में बने। उन्होंने 1967–1973, 1976–1980 और 1983–1996 की अवधियों में वियतनाम की कम्युनिस्ट पार्टी (भूतपूर्व रूप से लेबर पार्टी) की सैद्धांतिक और राजनीतिक एजेंसी, ताप ची कोङ स्सान (Tạp chí Cộng Sản; साम्यवाद समीक्षक) के लिए काम किया। तथा 1991 से 1996 तक, ताप ची कोङ स्सान के मुख्य संपादक रहे।
1981 में अकैडमी ऑफ़ साइंसज़ में पढ़ने के लिए सोवियत यूनियन गए, जहाँ से उन्होंने 1983 में इतिहास में कैंडिडेट ऑफ़ साइंसज़ की डिग्री हासिल की।
धातुता
खगोलशास्त्र में धातुता (metallicity) किसी वस्तु में हाइड्रोजन व हीलियम से अधिक भारी रसायनिक तत्वों की अधिक मात्रा में उपस्थिति होने की दशा को कहते हैं। हमारे ब्रह्माण्ड का अधिकांश भौतिक पदार्थ हाइड्रोजन और हीलियम के रूप में है जो सबसे हल्के दो तत्व हैं, इसलिए खगोलशास्त्री अक्सर संक्षिप्त रूप में इनके अलावा अन्य सभी तत्वों को "धातु" (metals) कह देते हैं। ध्यान दे कि यह शब्द प्रयोग रसायनशास्त्र में धातु के प्रयोग से बहुत अलग है। मसलन कार्बन, नाइट्रोजन, ऑक्सीजन और नियोन की अधिक मात्रा रखने वाले तारे अक्सर धातुपूर्ण (metal-rich) कहलाते हैं हालांकि यह सभी तत्व रसायनशास्त्र में धातु की परिभाषा में नहीं आते।
पिक्स्लर
पिक्स्लर क्लाउड आधारित कई फोटो संपादक, छवि-टूल स्क्रीन ग्रैबर तथा इसी प्रकार की अन्य प्रणालियों का समूह है। इसकी रचना गैर-पेशेवर लोगों के लिए की गयी थी तथापि इसमें साधारण से लेकर अति विकसित प्रणालियों का समावेश किया गया है इसका उपयोग पी सी, स्मार्टफोन, टेबलेट तथा मोबाइल फोन पर इसके अनुप्रयोग के माध्यम से किया जा सकता है। 2013 में टाइम ने इसे 50 श्रेष्ठ जालस्थल की सूची में रखा।
इतिहास
इसका निर्माण स्वीडन में वर्ष 2008 में ओला सेवाण्डेर्सोन ने किया था। 19 जुलाई 2011 को ऑटोडेस्क नामक कंपनी ने इसे खरीद लिया।
बाटला हाउस (फ़िल्म)
बाटला हाउस 2019 की एक भारतीय एक्शन थ्रिलर फिल्म है, जो 19 सितंबर 2008 को बटला हाउस एनकाउंटर पर आधारित थी। फिल्म निखिल आडवाणी द्वारा निर्देशित है और जॉन अब्राहम और मृणाल ठाकुर अभिनीत है। मुख्य भूमिका। यह फिल्म 15 अगस्त 2019 को रिलीज हो चुकी है।
निर्माण
रवि किशन बाटला हाउस की फिल्म कलाकारों में शामिल हो गए। नोरा फतेही नवंबर 2018 में कलाकारों में शामिल हो गए।
नदिया के पार (१९८२ फ़िल्म)
नदिया के पार १९८२ में निर्मित बॉलीवुड फ़िल्म है जिसका निर्देशन गोविन्द मुनिस ने किया। यह फ़िल्म उत्तर प्रदेश में फ़िल्माई गई और इसमें मुख्य अभिनय भूमिका में सचिन, साधना सिंह, इन्द्र ठाकुर, मिताली, सविता बजाज, शीला डेविड, लीला मिश्रा और सोनी राठौड़ हैं। यह केश्व प्रसाद मिश्र के हिन्दी उपन्यास कोहबर की शर्त पर आधारित फ़िल्म है। यह फ़िल्म उत्तर प्रदेश के अवध ओर पूर्वांचल क्षेत्र की स्थानीय भाषा में बनी हुई है। यह अवधी भाषा की फिल्म है। अवधि भाषा लखनऊ,अयोध्या,रायबरेली,प्रतापगढ़,सुल्तानपुर,अम्बेडकरनगर,बस्ती,बहराइच,गोंडा,बाराबंकी ओर आधे जौनपुर तक बोली जाती है फ़िल्म की शूटिंग जौनपुर में हुई थी जिस गाँव मे फ़िल्म की शूटिंग हुई थी वह ठाकुरों का गाँव था।अवधि भाषा और भोजपुरी भाषा मे कुछ शब्द समान हैं जिसके कारण लोग इसे भजपुरी फ़िल्म समझ लेते है जो पूर्णतः सही है।
फ़िल्म का निर्माण राजश्री प्रोडक्शन्स के बैनर तले हुआ। इसको तेलुगु में प्रेमलयम नाम से डब किया गया। इसके बाद १९९४ में राजश्री प्रोडक्शन्स ने ही हम आपके हैं कौन शीर्षक के साथ पुनः निर्माण किया।
पटकथा
ओमकार (इन्द्र ठाकुर) का विवाह वैद्य की बड़ी पुत्री रूपा (मिताली) के साथ विवाह हो जाता है और वो एक खुशी जीवन की शुरूआत करते हैं। रूपा एक बच्चे को जन्म देती है। रूपा की गर्भवती होने के दिनों उसकी छोटी बहन गुंजा (साधना सिंह) उसके साथ रहने के लिए आती है। इसी समय उसे ओमकार के छोटे भाई चन्दन (सचिन) से प्यार हो जाता है।
संगीत
फ़िल्म में काफी मधुर संगीत है जिसमें कौन दिसा में लेके चला रे बटोहिया, जब तक पूरे ना हो फेरे सात, साँची कहे तोरे आवन से हमरे और जोगी जी वाह जोगी जी शामिल हैं।
पुष्पदंतसागर
पुष्पदंतसागर एक दिगम्बर साधु है।
जीवनी
पुष्पदंतसागर ने तरुणसागर को दिगम्बर दीक्षा दी थी।
केदारनाथ (फिल्म)
केदारनाथ अभिषेक कपूर द्वारा लिखित, निर्देशित और सह-निर्मित एक 2018 की रोमांटिक ड्रामा आपदा फिल्म है। इसमें प्रमुख भूमिकाओं में सुशांत सिंह राजपूत और सारा अली ख़ान शामिल हैं। यह एक अमीर हिंदू लड़की की कहानी बताती है जो उत्तराखंड पहाड़ों के ऐतिहासिक केदारनाथ मंदिर की तीर्थ यात्रा लेती है, जहां वह एक विनम्र मुस्लिम लड़के के साथ मिलती है और प्यार करती है जो उसकी मार्गदर्शिका बन जाती है। जैसे-जैसे उनके रिश्ते यात्रा के करीब बढ़ते हैं, इस जोड़ी को पारिवारिक अस्वीकृति और विपरीत पृष्ठभूमि सहित कई बाधाओं का सामना करना पड़ता है; जब 2013 उत्तराखंड बाढ़ की अचानक बारिश इस क्षेत्र को तबाह कर देती है, तो जोड़े को तत्वों के खिलाफ जीवित रहने और अपने प्यार के अंतिम परीक्षण का सामना करने के लिए मजबूर होना पड़ता है।
फिल्म का निर्माण जून 2017 में शुरू हुआ, और मुख्य फोटोग्राफी 5 सितंबर 2017 को शुरू हुई।
निर्माण
फिल्म की मुख्य फोटोग्राफी 5 सितंबर 2017 को शुरू हुई। 1 9 अगस्त, 2017 को जारी फिल्म का पहला मोशन पोस्टर।  सारा अली ख़ान  का पहला रूप 8 अक्टूबर, 2017 को सामने आया।
शूटिंग के सिंह के भाग 16 जून 2018 को पूरा हो गए थे।
फरवरी 2018 में, निर्देशक अभिषेक कपूर और निर्माता क्रिएज एंटरटेनमेंट के बीच एक विवाद ने मुकदमा चलाया जिसने उत्पादन पूरा होने की धमकी दी।  बाद में निर्माण  जारी रखने के अपने इरादे को स्पष्ट किया।
नवंबर 2018 में, केदारनाथ के पुजारियों ने फिल्म पर प्रतिबंध लगाने की मांग की क्योंकि उनका मानना था कि यह लव जिहाद को बढ़ावा देता है।
बाहरी कड़ियाँ
]
यलवर्ती नायुदम्मा
यलवर्ती नायुदम्मा (तेलुगु: యలవర్తి నాయుడమ్మ) (१० सितम्बर १९२२ - २३ जून १९८५) भारत के राशायन अभियन्ता और वैज्ञानिक थे जिनका एयर इंडिया फ़्लाइट 182 (एम्परर कनिष्क बॉम्बिंग) में निधन हुआ।
परिचय
नायुदम्मा का जन्म यलवरू गाँव के निकट तेनाली (भारतीय राज्य आन्ध्र प्रदेश के गुंटूर जिले में) में हुआ।